નાણા મંત્રીએ પોતાનાં બજેટ પ્રવચનમાં ખાધતેલની આયાત ડૂટી અંગે કોઈ જાહેરાત કરી નહોંતી, પરંતુ તેનાં વિવિધ પેપરો જોતા ખાધતેલની આયાત ડૂટીમાં ૧૫ ટકાથી પણ વધુનો વધારો કરવામાં આવ્યો છે. સરકારે તમામ પ્રકારનાં કાચા ખાધતેલ જેમ કે સિંગતેલ,કપાસિયા તેલ, ઓલીવ ઓઈલ, કોપરા તેલ, સફોલા તેલ, પામ કર્નલ, અળસી, મકાઈ તેલ, એરંડા–તલનું તેલ અને અન્ય કાચા તેલની આયાત ડૂટી હાલમાં ૧૨.૫ ટકા લાગે છે, જે વધારીને સીધી ૩૦ ટકા કરવામાં આવી છે. એ જ રીતે રિફાઈન્ડ ખાધતેલની આયાત ડૂટી હાલમાં ૨૦ ટકા છે, જને વધારીને સીધી ૩૫ ટકા કરવામાં આવી છે. જોકે પામોલીનની ૪૦ ટકા હતી, જે જાળવી રાખી છે.